PMIndiaData/PMIndiaSum huggingface dataset:
‘प्रमुख बंदर न्यास कायदा,१९६३’ च्या जागी ‘प्रमुख बंदर न्यास प्राधिकरण विधेयक,२०१६’ ला मंत्रिमंडळाची मंजुरी

पंतप्रधान नरेंद्र मोदी यांच्या अध्यक्षतेखाली केंद्रीय मंत्रिमंडळाने,’प्रमुख बंदर न्यास कायदा,१९६३’ च्या जागी ‘प्रमुख बंदर न्यास प्राधिकरण विधेयक,२०१६’ आणण्याच्या नौवहन मंत्रालयाच्या प्रस्तावाला मंजुरी दिली. निर्णय प्रक्रियेत संपूर्ण स्वायत्तता मिळाल्यामुळे आणि प्रमुख बंदरांच्या संस्थात्मक रचनेचे आधुनिकीकरण केल्यामुळे प्रमुख बंदरांना अधिक कार्यक्षमतेने काम करता येईल. बंदरांचा पायाभूत सुविधांच्या विस्ताराला प्रोत्साहन देण्यासाठी आणि व्यापार सुलभ होण्यासाठी या प्रस्तावित विधेयकात निर्णय प्रक्रियेचे विकेंद्रीकरण करण्याचा आणि बंदर प्रशासनात व्यावसायिकता आणण्याचा उद्देश आहे. नवीन विधेयकामुळे निर्णय प्रक्रिया गतिमान आणि पारदर्शक होण्यास मदत होईल. ()
पंतप्रधान नरेंद्र मोदी कोविड-19 व्यवस्थापनाबाबत देशातल्या राज्य आणि जिल्हा अधिकाऱ्यांशी संवाद साधणार

पंतप्रधान नरेंद्र मोदी 18 मे रोजी सकाळी 11 वाजता राज्य आणि जिल्हा अधिकाऱ्यांशी संवाद साधून कोविड महामारी व्यवस्थापनाबाबतचे त्यांचे अनुभव जाणून घेणार आहेत. यापैकी अनेक जिल्ह्यांमध्ये कोविड रुग्णात मोठी वाढ आणि व्यापक संसर्ग आढळला आहे. विविध राज्ये आणि जिल्ह्यांमध्ये, फिल्ड स्तरावरचे अधिकारी कोविड-19 विरोधातल्या लढ्याचे नेतृत्व करत आहेत. यातल्या अनेकांनी मोठा पुढाकार घेत कल्पक तोडगेही सुचवले आहेत. अशा उपक्रमांना उत्तम प्रशंसा लाभल्यास प्रभावी प्रतिसाद आराखडा, लक्ष्यकेन्द्री धोरणाची अंमलबजावणी आणि आवश्यक धोरण विषयक सहाय्य विकसित करण्यासाठी मदत होणार आहे. संसर्गाचा प्रसार रोखण्यासाठी कडक प्रतिबंधात्मक उपायांपासून ते दुसऱ्या लाटेला तोंड देण्यासाठी आरोग्य सुविधा सज्ज राखण्यापर्यंत तसेच आरोग्य सेवा क्षेत्रात मनुष्य बळाची उपलब्धता सुनिश्चित करण्यासाठी आणि पुरवठा साखळीसाठी लॉजिस्टिक सुरळीत राहण्यासाठी या जिल्ह्यांनी, विविध प्रभावी उपाययोजना राबवल्या, परिस्थिती व्यवस्थापनासाठीच्या त्यांच्या अथक प्रयत्नात त्यांच्या यशोगाथाही आहेत, ज्या देशभरात उपयोगात आणल्या जाऊ शकतात. माननीय पंतप्रधानांसमवेत होणाऱ्या संवाद दरम्यान हे अधिकारी काही उत्तम उपाय कथन करतील त्याच बरोबर कोविड-19 विरोधातला लढा विशेषकरून निम शहरी आणि ग्रामीण भागात जारी ठेवण्यासाठी सूचना आणि शिफारसीही करतील. उद्याच्या बैठकीत कर्नाटक, बिहार, आसाम, चंदीगड, तामिळनाडू, उत्तराखंड, मध्य प्रदेश, गोवा, हिमाचल प्रदेश आणि दिल्लीचे अधिकारी सहभागी होणार आहेत.
एफएसीटीची 481.79 एकर जमीन केरळ सरकारला विकायला आणि विक्रीतून मिळालेल्या पैशांचा एफएसीटी द्वारा उपयोग करायला मंत्रिमंडळाची मंजुरी

पंतप्रधान नरेन्द्र मोदी यांच्या अध्यक्षतेखाली केंद्रीय मंत्रिमंडळाने पुढील प्रस्तावांना मंजुरी दिली आहे. 1. खालील पद्धतीने फर्टिलायझर्स एन्ड केमिकल्स त्रावणकोर लिमिटेड (एफएसीटी) ची 481.79 एकर जमीन केरळ सरकारला विकणे: · एक कोटी रुपये प्रति एकर दराने 150 एकर जमीन (त्या बदल्यात केरळ सरकार एफएसीटीला 143.22 एकर भूमिजमिनीचे संपूर्ण स्वामित्व अधिकार द्यायला सहमत) आणि · एर्नाकुलमच्या जिल्हाधिकाऱ्याद्वारे निर्धारित 2.4758 कोटी रुपये प्रति एकर दराने उर्वरित 331.79 एकर जमीन 2. विक्रीतून मिळालेल्या निधीचा उपयोग एफएसीटी द्वारे निधीची टंचाई दूर करण्मासासाठी , ताळेबंद सुधारण्यासाठी केला जाईल आणि कंपनीच्या शाश्वत विकासासाठी क्षमता विस्तार प्रकल्प राबवून कंपनीच्या भौतिक आणि वित्तीय कामगिरी सुधारण्यासाठी केला जाईल. प्रमुख प्रभाव : या मंजुरीमुळे एफएसीटीला बैंक कर्ज कमी करण्यात आणि खतांची उत्पादन क्षमता वाढवण्यात , लॉजिस्टिक/ कच्चा माल सुविधा सुधारण्यासाठी प्रकल्प राबवण्यात मदत मिळेल. लाभ : एफएसीटीचे पुनरूजीवन केल्यामुळे कंपनी विस्तार आणि विविधतेच्या संधी उपलब्ध होतील. यामुळे केरळच्या अर्थव्यवस्थेला प्रोत्साहन मिळेल. आणि दक्षिण भारतासाठी खत उपलब्धता सुधारेल. खत आणि रसायनावरील आयतीवरील अवलंबत्व कमी होईल. त्यामुळे देशाच्या परकीय चलन साठ्यात बचत होईल.
आशियाई क्रीडा स्पर्धेत टेनिसमधे पुरुष दुहेरीत सुवर्णपदक पटकावणाऱ्या रोहन बोपण्णा आणि दिवीज शरणचे पंतप्रधानांकडून अभिनंदन

इंडोनेशियात जकाते-पालेमबंग इथे सुरु असलेल्या 18व्या आशियाई क्रीडा स्पर्धेत टेनिस पुरुष दुहेरीत सुवर्णपदक जिंकणाऱ्या रोहण बोपण्णा आणि दिविज शरण या जोडीचे पंतप्रधान नरेंद्र मोदी यांनी अभिनंदन केले आहे. रोहन बोपण्णा आणि दिविज शरण यांचा खेळ म्हणजे सर्वांगसुंदर खेळाचे दर्शन. या खेळाडूंचे अभिनंदन, असे पंतप्रधानांनी म्हटले आहे.
पंतप्रधान मोदींनी जपानच्या टोकिओमध्ये साधला भारतीयांशी संवाद

पंतप्रधान नरेंद्र मोदी यांनी आज टोकिओ येथे भारतीय समुदायाच्या लोकांशी संवाद साधला. आपल्या भाषणात पंतप्रधानांनी भारत-जपान सहकार्याच्या अनेक पैलूंवर प्रकाश टाकला. जपानचे पंतप्रधान शिंजो ॲबे आणि जपानी जनतेने दाखवलेल्या आदरातिथ्याबद्दल आणि स्वागताबद्दल पंतप्रधान मोदी यांनी आभार मानले. तसेच जपानमधल्या भारतीय समुदायाला दिवाळीनिमित्त शुभेच्छाही दिल्या. भारतीय समुदाय जपानमधील भारताचे राजदूत आहेत असे सांगून भारतात गुंतवणूक करावी तसेच मातृभूमीशी सांस्कृतिक संबंध जोडून ठेवावे, असे आवाहन पंतप्रधानांनी केले. गेल्या चार वर्षातील सरकारच्या सफलतेला अधोरेखित करतांना पंतप्रधानांनी सांगितले की, भारत नेहमीच भारतीय उपाययोजना आणि जागतिक उपयोग या उद्देशाने कार्य करत आहे. भारताच्या जन-धन, आधार आणि मोबाईल या तीन योजनांच्या आणि डिजिटल व्यवहार प्रणालीचे सर्व जगात कौतुक होत असल्याचे त्यांनी सांगितले. भारताचा अत्यंत यशस्वी ठरलेला अंतरीक्ष कार्यक्रम आणि भारतात निर्माण होणाऱ्या मजबूत डिजिटल पायाभूत सोई यांचा पंतप्रधानांनी विशेष उल्लेख केला. “मेक इन इंडिया” कार्यक्रमामुळे भारत इलेक्ट्रॉनिक्स आणि वाहन निर्मितीचे केंद्र बनत आहे, असे मोदी यांनी सांगितले. नव भारताच्या निर्मितीसाठी स्मार्ट पायाभूत सुविधा निर्मितीतील जपानचा सहभाग पंतप्रधानांनी अधोरेखित केला. भारत आणि जपानमधले संबंध सुधारण्यासाठी भारतीय समुदायाने सातत्याने कार्य करण्याचे आवाहन त्यांनी केले. पंतप्रधान मोदी दोन दिवसांच्या जपान दौऱ्यावर आहेत.
नाबार्ड कायदा 1981 मधे सुधारणा करण्याच्या प्रस्तावाला मंत्रिमंडळाची मान्यता

राष्ट्रीय कृषी आणि ग्रामीण विकास बँक कायदा 1981 मध्ये, विधेयकाच्या मसुद्यानुसार प्रस्तावित सुधारणांच्या प्रस्तावाला केंद्रीय मंत्री मंडळाने मंजुरी दिली. नाबार्डचे भाग भांडवल 5000 कोटींवरून 30,000 कोटी पर्यन्त वाढवण्याची आणि आवश्यकता भासल्यास रिझर्व्ह बँकेशी सल्ला मसलत करून ते 30,000 कोटी पुढेही वाढवण्याची तरतूद या सुधारणेद्वारे करण्यात येणार आहे. नाबर्डमधले, रिझर्व्ह बँकेचे 0.4 टक्के आणि 20 कोटी रुपये मूल्याचे समभाग केंद्र सरकारकडे हस्तांतरित करण्याची तरतूद करण्यात आली आहे. भांडवलात वृद्धीमुळे नाबर्डला दीर्घ कालीन सिंचन निधींविषयी वचनबद्धता पूर्ण करण्याला मदत होणार आहे.
आचार्य कृपलानी यांच्या जयंतीदिनी पंतप्रधानांनी त्यांचे स्मरण केले

पंतप्रधान नरेंद्र मोदी यांनी आचार्य कृपलानी यांच्या जयंतीनिमित्त त्यांचे स्मरण केले आहे. “ शोषित आणि वंचितांच्या भल्यासाठी झटणारे प्रेरणादायी व्यक्तिमत्त्व असणाऱ्या आचार्य कृपलानी यांचे त्यांच्या जयंतीदिनी स्मरण करतो”असे पंतप्रधानांनी म्हटले आहे.
आचार्य विनोबा भावे यांच्या जयंतीदिनी पंतप्रधानांकडून स्मरण

पंतप्रधान नरेंद्र मोदी यांनी आचार्य विनोबा भावे यांच्या जयंतीनिमित्त आदरांजली वाहिली आहे. एका ट्विटमध्ये पंतप्रधान म्हणाले; "आचार्य विनोबा भावे यांचं जयंतीदिनी स्मरण. त्यांचे जीवन गांधीवादी विचारांचे प्रतिबिंब आहे. ते सामाजिक सबलीकरणाबाबत समर्पित होते आणि त्यांनी 'जय जगत'चा नारा दिला. त्यांच्या विचारधारेमुळे आपल्याला प्रेरणा मिळत असून आपल्या देशाप्रती असलेलं त्यांचं स्वप्न साकार करण्यासाठी आपण कटिबद्ध आहोत."
एन. बिरेन सिंग यांनी मणिपूरचे मुख्यमंत्री म्हणून शपथ घेतल्याबद्दल पंतप्रधान नरेंद्र मोदी यांनी केले अभिनंदन

एन. बिरेन सिंग यांनी मणिपूरचे मुख्यमंत्री म्हणून शपथ घेतल्याबद्दल पंतप्रधान नरेंद्र मोदी यांनी त्यांचे अभिनंदन केले आहे. “शपथ घेणारे एन. बिरेन सिंग आणि त्यांच्या टीमचे अभिनंदन. मणिपूरच्या विकासासाठी त्यांची टीम अथक प्रयत्न करेल, असा मला विश्वास वाटतो”, असे पंतप्रधानांनी म्हटले आहे.
भारत आणि इस्टोनिया यांच्यात शिक्षा सुनावलेल्या व्यक्तींच्या हस्तांतरणासंदर्भातील कराराला केंद्रीय मंत्रिमंडळाची मंजूरी

पंतप्रधान नरेंद्र मोदी यांच्या अध्यक्षतेखाली केंद्रीय मंत्रिमंडळाच्या बैठकीत आज भारत आणि इस्टोनिया यांच्यात शिक्षा सुनावलेल्या व्यक्तींच्या हस्तांतरणासंदर्भातील कराराला मंजूरी देण्यात आली. या करारावर स्वाक्षऱ्या झाल्यानंतर इस्टोनियाच्या कैदेत असलेले भारतीय नागरिक आणि भारतात असलेल्या इस्टोनियाच्या नागरिकांचे हस्तांतरण होऊ शकणार आहे. त्यामुळे या कैद्यांना आपली शिल्लक शिक्षा आपल्या देशात पूर्ण करता येणार असून त्यानंतर त्यांचे सामाजिक पुनर्वसन सुलभ होणार आहे.
डॉ. प्रमोद सावंत आणि मंत्रिमंडळाचे शपथग्रहणानिमित्त पंतप्रधानांनी केले अभिनंदन

नवी दिल्‍ली, 28 मार्च 2022 गोवा राज्याचे मुख्यमंत्री म्हणून शपथग्रहण केल्याबद्दल डॉ प्रमोद सावंत आणि त्यांच्या मंत्रिमंडळातील सहकाऱ्यांचे पंतप्रधान नरेंद्र मोदी यांनी अभिनंदन केले. हे मंत्रिमंडळ गोव्याच्या जनतेला सुशासनाचा अनुभव देईल असा विश्वास पंतप्रधानांनी व्यक्त केला. "अभिनंदन @DrPramodPSawant जी आणि गोव्यात आज शपथ ग्रहण करणारे इतर सहकारी. आपला संपूर्ण चमू गोव्याच्या जनतेला सुशासन देईल आणि गेल्या दशकभरापासून जनतेसाठी सुरु असलेले काम पुढे नेईल याची मला खात्री आहे", असे पंतप्रधानांनी त्यांच्या ट्विटर संदेशात म्हटले आहे.
डोनी पोलो विमानतळामुळे अरुणाचल प्रदेशात पर्यटनाला चालना मिळेल अशी आशा पंतप्रधानांकडून व्यक्त

नवी दिल्ली, 30 नोव्हेंबर 2022 इटानगरमधील डोनी पोलो विमानतळ सुरु झाल्यामुळे अरुणाचल प्रदेशातील पर्यटन क्षेत्राला चालना मिळेल अशी आशा पंतप्रधान नरेंद्र मोदी यांनी व्यक्त केली आहे. अरुणाचल प्रदेशचे मुख्यमंत्री पेमा खांडू यांनी शेअर केलेल्या व्हिडिओमध्ये दिसत असलेल्या नयनरम्य दृश्यांचीही पंतप्रधानांनी प्रशंसा केली. अरुणाचल प्रदेशचे मुख्यमंत्री पेमा खांडू यांच्या ट्विटचा उल्लेख करत पंतप्रधान म्हणाले; "सुंदर दृश्य ! नवीन विमानतळ आणि विमान सेवा सुरु झाल्यामुळे मोठ्या संख्येने लोक अरुणाचल प्रदेशला सहज भेट देऊ शकतील आणि तिथले अगत्यशील आदरातिथ्य अनुभवू शकतील.”
जागतिक माध्यम स्वातंत्र्य दिनानिमित्त पंतप्रधानांचा संदेश

जागतिक माध्यम स्वातंत्र्य दिनानिमित्त पंतप्रधान नरेंद्र मोदी यांनी दिलेला संदेश पुढीलप्रमाणे : “लोकशाहीमध्ये महत्वपूर्ण असलेल्या मुक्त आणि चैतन्यदायी माध्यमांच्या दिशेने आपला ठाम पाठिंबा दर्शविण्यासाठी जागतिक माध्यम स्वातंत्र्य दिन साजरा केला जातो. आजच्या युगात, समाज माध्यम हे सक्रीय माध्यम बनले असून माध्यमांच्या स्वातंत्र्याला अधिक बळ दिले आहे.
पॅसिफिक पेंशन ॲण्ड इन्व्हेस्टमेंट संस्थेच्या प्रतिनिधींनी घेतली पंतप्रधानांची भेट

पॅसिफिक पेंशन ॲण्ड इन्व्हेस्टमेंट संस्थेच्या प्रतिनिधी मंडळाने संस्थेचे अध्यक्ष लियोनल सी. जॉन्सन यांच्या अध्यक्षतेखाली आज पंतप्रधान नरेंद्र मोदी यांची भेट घेतली. भारतातील आर्थिक सुधारणांची प्रतिनिधी मंडळाने प्रशंसा केली आणि देशातील क्षमतांच्या विकासावर जोर दिला. थेट परदेशी गुंतवणूक (एफडीआय), वस्तू आणि सेवा कर (जीएसटी) यासारख्या अर्थव्यवस्थेच्या वेगवेगळ्या मुद्यांवर यावेळी चर्चा झाली. पंतप्रधानांनी यावेळी भारतातील गुंतवणुकीच्या विविध शक्यता अधोरेखित केल्या. व्यापार सुलभीकरणासाठी उचललेली विविध पावले आणि उपाययोजनांबद्दल यावेळी मोदींनी माहिती दिली. सक्षम आर्थिक मूलतत्त्वांसह भारतातील लोकांच्या वाढत्या आकांक्षा या गुंतवणुकीसाठी लक्षणीय संधी उपलब्ध असल्याचे द्योतक आहे. नवीकरणीय ऊर्जा आणि सेंद्रीय शेती क्षेत्रामध्ये गुंतवणुकीच्या अनेक संधी उपलब्ध आहेत असेही मोदी यावेळी म्हणाले.
नवीकरणीय ऊर्जा क्षेत्रात भारत आणि पोर्तुगाल यांच्यातल्या सामंजस्य कराराला केंद्रीय मंत्रिमंडळाची मंजुरी

नवीकरणीय ऊर्जा क्षेत्रात भारत आणि पोर्तुगाल यांच्यातल्या सामंजस्य कराराला केंद्रीय मंत्रिमंडळाने पूर्वलक्षी प्रभावाने मंजुरी दिली आहे. या वर्षीच्या 6 जानेवारीला या सामंजस्य करारावर नवी दिल्लीत स्वाक्षऱ्या झाल्या होत्या. या करारामुळे उभय देशातील सहकार्य अधिक मजबूत व्हायला मदत होणार आहे.
पंतप्रधानांकडून नागरिकांना ओणम्‌च्या शुभेच्छा

पंतप्रधान नरेंद्र मोदी यांनी ओणम निमित्त नागरिकांना शुभेच्छा दिल्या आहे. “ओणमच्या शुभप्रसंगी सर्वांना शुभेच्छा”, असे पंतप्रधानांनी म्हटले आहे. ‘ओणम या विशेष सणानिमित्त जगभरातील मल्याळी समाजातील लोकांना माझ्या हार्दिक शुभेच्छा. ज्या एकतेच्या भावनेने ओणम सण साजरा केला जातो, ते आनंददायक आहे. आनंदाची आणि समृद्धीची ही भावना ओणम सण यापुढेही वाढवत राहो.’ अशा भावना पंतप्रधानांनी आपल्या ट्विट संदेशात व्यक्त केल्या आहेत.
जागतिक रेडिओ दिनानिमित्त पंतप्रधानांकडून शुभेच्छा

जागतिक रेडिओ दिनानिमित्त पंतप्रधान नरेंद्र मोदी यांनी रेडिओ जगताशी जोडलेल्या सर्वांना या क्षेत्रात काम करणाऱ्यांना आणि श्रोत्यांनाही शुभेच्छा दिल्या आहेत. ज्ञान, मनोरंजन विश्वात हे माध्यम सदैव केंद्रस्थानी राहो. रेडिओ आपणा सर्वांमध्ये जवळीक आणतो आणि ‘मन की बात’ या कार्यक्रमातून मी याचा सातत्यानं अनुभव घेत आहे. https://www.narendramodi.in/mann-ki-baat”, येथे आपण ‘मन की बात’चे सर्व भाग ऐकू शकता असे पंतप्रधानांनी म्हटले आहे.
नवीन भारताच्या अर्थसंकल्पामुळे देशाला ऊर्जा मिळेल – पंतप्रधान

हा अर्थसंकल्प नवीन भारताचा अर्थसंकल्प असून, यामुळे देशाला ऊर्जा मिळेल, असे सांगत पंतप्रधान नरेंद्र मोदी यांनी या अर्थसंकल्पाची प्रशंसा केली. संसदेत 2019-20 वर्षासाठीचा अंतरिम अर्थसंकल्प सादर केल्यानंतर ट्विटरवरील संदेशात पंतप्रधान म्हणाले की, नवीन भारताच्या या अर्थसंकल्पामुळे 12 कोटी शेतकरी आणि त्यांचे कुटुंबिय, 3 कोटींहून अधिक मध्यमवर्गीय करदाते, व्यावसायिक आणि त्यांचे कुटुंब, तसेच 30 ते 40 कोटी कामगारांना लाभ मिळेल. रालोआ सरकारने हाती घेतलेल्या विकासाच्या उपाययोजनांमुळे अनेकांच्या जीवनात सकारात्मक प्रभाव पडला आहे. शेतकऱ्यांचे कल्याण, मध्यमवर्गीयांना प्राप्तीकरातून दिलासा, पायाभूत क्षेत्रे, निर्मिती क्षेत्रे, सूक्ष्म, लघु आणि मध्यम उद्योग, गृहनिर्माण, आरोग्यसेवा आणि नवीन भारताच्या विकासाचा वेग वाढवण्यासंबंधिच्या प्रस्तावांचे प्रतिबिंब या अर्थसंकल्पात दिसून येते, असे पंतप्रधान म्हणाले. गरीबीच्या जोखडातून अनेक लोक बाहेर पडत असल्याबद्दल त्यांनी आनंद व्यक्त केला. आपला नव-मध्यमवर्ग वाढत आहे आणि त्यांची स्वप्न देखील वाढत आहेत. करांमधून दिलासा मिळाल्याबद्दल त्यांनी मध्यमवर्गाचे अभिनंदन केले. देशाच्या विकासात मध्यमवर्गांनी दिलेल्या उल्लेखनीय योगदानाबद्दल आपण त्यांना सलाम करतो, असे पंतप्रधान म्हणाले. अर्थसंकल्पात शेतकऱ्यांच्या कल्याणासाठी करण्यात आलेल्या उपाययोजनांबाबत बोलतांना ते म्हणाले की, शेतकऱ्यांसाठी गेली अनेक वर्षे, अनेक उपक्रम हाती घेण्यात आलेत, मात्र अनेक शेतकऱ्यांना त्या योजनांचा लाभ मिळाला नाही. शेतकऱ्यांच्या कल्याणासाठी पंतप्रधान किसान निधी हे ऐतिहासिक पाऊल असून, यामुळे 5 एकरपेक्षा कमी जमीन असलेल्या शेतकऱ्यांना मदत मिळणार आहे. पशुपालन क्षेत्र, मत्स्योद्योग या क्षेत्रांचाही नवीन भारताच्या अर्थसंकल्पात विचार करण्यात आल्याचे पंतप्रधानांनी नमूद केले. असंघटित क्षेत्रांच्या हितांचे रक्षण करण्याचे महत्व अधोरेखित करतांना ते म्हणाले की, पंतप्रधान श्रम योगी मानधन योजना ही महत्वाची योजना ठरेल. या क्षेत्राला त्यांच्या हिताचे रक्षण होणे आवश्यक होते आणि नवीन भारताच्या अर्थसंकल्पात ते करण्यात आले आहे. आयुष्मान भारत योजना आणि सामाजिक सुरक्षा योजनांमुळे त्यांच्या आयुष्यात सकारात्मक प्रभाव पडेल, असे पंतप्रधान म्हणाले. समाजातल्या सर्व घटकांपर्यंत विकासाचे लाभ पोहोचतील हे सुनिश्चित करणे आवश्यक आहे, असे पंतप्रधान म्हणाले. या अर्थसंकल्पामुळे गरीबाचे सशक्तीकरण, शेतकऱ्यांना प्रोत्साहन आणि आर्थिक विकासाला चालना मिळेल, असे ते म्हणाले.
पंतप्रधानांनी नागरीकांना  उगादीच्या दिल्या शुभेच्छा.

पंतप्रधान श्री.नरेंद्र मोदी यांनी नागरीकांना उगादी या नववर्षाच्या शुभेच्छा दिल्या आहेत. श्री मोदी यांनी आपल्या ट्विटर संदेशात म्हटले आहे:
कालबाह्य आणि अनावश्यक कायदे रद्द करायला केंद्रीय मंत्रिमंडळाची मंजुर

105 कायदे रद्द करण्यासाठी “कायदे रद्द आणि सुधारणा विधेयक 2017” सादर करायला आज पंतप्रधान नरेंद्र मोदी यांच्या अध्यक्षतेखाली झालेल्या केंद्रीय मंत्रिमंडळाच्या बैठकीत मंजुरी देण्यात आली. पंतप्रधान कार्यालय, भारतीय विधी आयोग आणि वैधानिक विभागाने स्थापन केलेल्या दोन सदस्यीय समितीने 1824 कालबाह्य कायदे रद्द करण्यासारखे आहेत असे म्हटले आहे. काळजीपूर्वक परीक्षण आणि विविध मंत्रालये/ विभागांशी सल्लामसलत केल्यानंतर भारत सरकारने ( मे 2014 ते ऑगस्ट 2016 या कालावधीत) 1175 केंद्रीय कायदे रद्द करण्यासाठी चार नवीन कायदे तयार केले आहेत. ते पुढीलप्रमाणे आहेत. • 35 कायदे रद्द करणारा, रद्द आणि सुधारणा कायदा 2015, 90 कायदे रद्द करणारा रद्द आणि सुधारणा कायदा 2015 • 756 कायदे रद्द करणारा विनियोजन कायदे (रद्द) कायदा 2016 • विनियोजन (रेल्वे) कायद्यांच्या समावेशासह विनियोजन कायदे • 294 कायदे रद्द करणारा रद्द आणि सुधारणा कायदा 2016
100 कोटी लसीकरण मात्रांचा महत्त्वपूर्ण टप्पा पार केल्याबद्दल डॉक्टर आणि परिचारिकांप्रती पंतप्रधानांनी व्यक्त केली कृतज्ञता

पंतप्रधान, श्री नरेंद्र मोदी यांनी 100 कोटी लसीकरण मात्रांचा टप्पा पूर्ण केल्याबद्दल डॉक्टर, परिचारिका आणि ज्यांनी लसीकरणाचे कार्य केले त्या सर्वांप्रती कृतज्ञता व्यक्त केली आहे. आपल्या ट्विटरसंदेशामध्ये पंतप्रधान म्हणाले; "भारत इतिहास घडवितो. आम्ही 130 कोटी भारतीयांच्या विज्ञान, उद्योजकता,आणि सामूहिक भावना यांच्या सफलतेच्या विजयाचे साक्षीदार आहोत. 100 कोटी लसीकरण मात्रांचा टप्पा पूर्ण केल्याबद्दल भारताचे अभिनंदन. ही कामगिरी साध्य करण्यासाठी, आमचे डॉक्टर, परिचारिका आणि ज्या सर्व कर्मचाऱ्यांनी काम केले, त्या सर्वांचे मी आभार मानतो. #VaccineCentury "
पंतप्रधानांनी नैरोबी येथे झालेल्या 20 वर्षांखालील क्रीडापटूंच्या जागतिक अथलेटिक्स स्पर्धेतील पदकविजेत्या खेळाडूंचे अभिनंदन केले

नवी दिल्‍ली, 23 ऑगस्‍ट 2021 पंतप्रधान नरेंद्र मोदी यांनी वर्ल्ड अथलेटिक्स अंडर 20 नैरोबी-2021 अर्थात नैरोबी येथे यावर्षी झालेल्या 20 वर्षांखालील क्रीडापटूंच्या जागतिक स्पर्धेत पदक मिळविल्याबद्दल भारतीय खेळाडूंचे अभिनंदन केले आहे. ट्वीट संदेशात पंतप्रधान म्हणाले; “आपले खेळाडू वेग आणि यश मिळवत आहेत ! वर्ल्ड अथलेटिक्स अंडर 20 नैरोबी-2021 या स्पर्धेत भारताला 2 रौप्य पदके आणि एक कांस्यपदक मिळवून दिल्याबद्दल आपल्या क्रीडापटूंचे अभिनंदन!मैदानी क्रीडा प्रकारांना भारतात अधिकाधिक लोकप्रियता मिळत आहे आणि हे येत्या काळासाठीचे सुचिन्ह आहे. आपल्या मेहनती क्रीडापटूंना शुभेच्छा.”
बौद्धिक संपदेविषयी भारत आणि स्वीडन यांच्यातल्या सामंजस्य कराराला मंत्रिमंडळाची मंजुरी

बौद्धिक संपदेविषयी भारत आणि स्वीडन यांच्यातल्या सहकार्याविषयीच्या सामंजस्य कराराला केन्द्रीय मंत्रिमंडळाची मंजुरी मिळाली आहे. बौद्धिक संपदेविषयी स्वामित्व हक्कांचे अधिक उत्तम संरक्षण करण्यासाठी आणि बौद्धिक संपदेविषयी जागृती घडवण्यासाठी उभय देशात प्रशिक्षण कार्यक्रम आणि तंत्रविषयक आदान प्रदान या करारामुळे सुलभ होणार आहे. या कराराद्वारे निर्माण होणाऱ्या लवचिक यंत्रणेमुळे या क्षेत्रातल्या उत्तम प्रथेची देवाण घेवाणही शक्य होणार आहे. सहकार्य करण्याची क्षेत्रे निश्चित करण्यासाठी संयुक्त समन्वय समिती स्थापन करण्यात येणार असून त्यात दोन्ही देशातल्या सदस्यांचा समावेश राहील. उभय देशातल्या शैक्षणिक संस्था,व्यापारी आस्थापने आणि जनतेत, बौद्धिक संपदेविषयी जागृती निर्माण करणे आणि उत्तम प्रथेची देवाणघेवाण, प्रशिक्षण कार्यक्रमात सहयोग,स्वामित्व हक्कविषयीच्या अर्जांच्या निपटाऱ्यासाठी माहितीची आणि उत्तम प्रथांची देवाणघेवाण इत्यादी क्षेत्रात उभय देशात सहकार्य करण्यात येणार आहे.
‘आयुष्मान भारत’ योजनेअंतर्गत 50 लाखांहून अधिक लाभार्थी

‘आयुष्मान भारत’ योजनेअंतर्गत 50 लाखांहून अधिक लोकांना याचा लाभ मिळाल्यामुळे भारताने महत्वाचा टप्पा गाठला असून आरोग्य क्षेत्रात केलेल्या प्रयत्नांची पंतप्रधान नरेंद्र मोदी यांनी प्रशंसा केली आहे. निरोगी भारत घडवण्याच्या प्रवासातला हा महत्वाचा टप्पा आहे. एका वर्षात 50 लाखांहून अधिक नागरिकांनी मोफत उपचाराचा लाभ घेतला, प्रत्येक भारतीयासाठी हा अभिमानाचा क्षण असून पंतप्रधानांनी ‘आयुष्मान भारत’ योजनेला याचे श्रेय देऊन आभार मानले आहेत. उपचाराबरोबरच या योजनेमुळे अनेक भारतीयांच्या सबलीकरणासाठीही मदत झाली आहे. वर्षभरापूर्वी 2018 मध्ये सुरु झालेली ‘आयुष्मान भारत’ ही जगातली सर्वात मोठी आरोग्य विमा योजना असून देशातल्या 10.74 कोटी गरीब जनतेला वैद्यकीय सुविधा सुलभपणे पोहचवण्याचा या योजनेचा उद्देश आहे. ‘आयुष्मान भारत’ प्रधानमंत्री जन आरोग्य (पीएम-जेएवाय) 16,085 रुग्णालयं सूचीबद्ध करण्यात आली असून 10 कोटीहून अधिक ई-कार्ड देण्यात आली आहेत. ‘आयुष्मान भारत’ योजनेअंतर्गत देशभरात सुमारे 17,150 हेल्थ ॲण्ड वेलनेस सेंटर कार्यान्वित करण्यात आली आहेत.
सार्वजनिक प्रशासनातील उत्कृष्ट कार्यासाठी पंतप्रधान, नागरी सेवा दिनी,   पंतप्रधान पुरस्कार प्रदान करणार

नागरी सेवा दिनानिमित्त, पंतप्रधान नरेंद्र मोदी 21 एप्रिल 2022 रोजी सकाळी 11 वाजता नवी दिल्लीतील विज्ञान भवन येथे सार्वजनिक प्रशासनातील उत्कृष्ट कार्यासाठी पंतप्रधान पुरस्कार प्रदान करतील. या कार्यक्रमादरम्यान ते प्रशासकीय अधिकाऱ्यांना संबोधित करतील. सामान्य नागरिकांच्या कल्याणासाठी जिल्हे/अंमलबजावणी करणारी एकके आणि केंद्र/राज्य संस्थांनी केलेल्या असाधारण आणि नाविन्यपूर्ण कामांची दखल घेण्यासाठी, सार्वजनिक प्रशासनातील उत्कृष्ट कार्यासाठी पंतप्रधान पुरस्कार सुरु केला आहे. अधिकाऱ्यांना त्यांनी केलेल्या प्राधान्य कार्यक्रमांच्या प्रभावी अंमलबजावणीसाठी आणि नावीन्यपूर्णतेसाठी देखील सन्मानित केले जाते. खालील पाच प्राधान्य कार्यक्रमांमध्ये केलेल्या उल्लेखनीय कार्यांसाठी हे पुरस्कार दिले जातात . ते नागरी सेवा दिन 2022 रोजी प्रदान केले जाणार आहेत: (i) “जन भागीदारी” किंवा पोषण अभियानात लोकांच्या सहभागास प्रोत्साहन देणे, (ii) खेलो इंडिया योजनेच्या माध्यमातून क्रीडा आणि तंदुरुस्तीला प्रोत्साहन देणे (iii) डिजिटल पेमेंट्स आणि पंतप्रधान स्वनिधी योजनेतील सुशासन, (iv) एक जिल्हा एक उत्पादन योजनेद्वारे सर्वांगीण विकास, (v) मानवी हस्तक्षेपाशिवाय अखंड, एंड टू एंड सेवा वितरण. पाच प्राधान्यक्रम कार्यक्रम गटात आणि सार्वजनिक प्रशासन/सेवांचे वितरण इत्यादी क्षेत्रातील नवकल्पनांसाठी एकूण 16 पुरस्कार यावर्षी दिले जातील.
माजी राष्ट्रपती आर. व्यंकटरमण आणि माजी पंतप्रधान आय.के. गुजराल यांच्या जयंतीनिमित्त पंतप्रधान नरेंद्र मोदी यांच्याकडून आदरांजली

भारताचे माजी राष्ट्रपती आर. व्यंकटरमण आणि माजी पंतप्रधान आय.के. गुजराल यांच्या जयंतीनिमित्त पंतप्रधान नरेंद्र मोदी यांनी त्यांना आदरांजली अर्पण केली. “भारताच्या इतिहासाला आकार देण्यात आर. व्यंकटरमण आणि आय.के. गुजराल यांचे महत्त्वपूर्ण योगदान होते. त्यांच्या जयंतीनिमित्त आदरांजली”, असे पंतप्रधानांनी म्हटले आहे.
स्मार्ट सिटी चॅलेंजच्या विजेत्यांचे पंतप्रधानांकडून अभिनंदन

स्मार्ट सिटी चॅलेंजच्या विजेत्यांचे पंतप्रधान नरेंद्र मोदी यांनी अभिनंदन केले आहे. स्मार्ट सिटी चॅलेजच्या विजेत्यांचे अभिनंदन. अंमलबजावणीसाठी या शहरांनी पुढाकार घेतला असून, त्यासाठी तसेच देशाच्या शहरी भागाच्या कायापालटासाठी पंतप्रधानांनी शुभेच्छाही व्यक्त केल्या आहेत. स्मार्ट सिटी चॅलेंजचे विजेते ठरविण्यासाठी विविध मंचावर सर्वंकष चर्चेत सहभागी झालेल्या सर्वांचे आभार मानत असल्याचंही पंतप्रधानांनी ट्विटरवर म्हटले आहे.
भारत-सिंगापूर संयुक्त मंत्रिस्तरीय प्रतिनिधीमंडळाने घेतली पंतप्रधानांची भेट

नवी दिल्‍ली, 19 सप्‍टेंबर 2022 सिंगापूरचे उपपंतप्रधान आणि अर्थमंत्री लॉरेन्स वोंग, सिंगापूरचे व्यापार आणि उद्योग मंत्री गुन किम योंग आणि भारताच्या अर्थमंत्री निर्मला सीतारामन यांचा समावेश असलेल्या भारत-सिंगापूर संयुक्त मंत्रीस्तरीय प्रतिनिधीमंडळाने आज पंतप्रधानांची भेट घेतली. नवी दिल्ली येथे आज 17 सप्टेंबर 2022 रोजी आयोजित भारत-सिंगापूर मंत्रीस्तरीय गोलमेज परिषदेच्या (आयएसएमआर ) उद्घाटन सत्राच्या फलश्रुतीबाबत त्यांनी पंतप्रधानांना माहिती दिली. लॉरेन्स वोंग यांची उपपंतप्रधान म्हणून ही पहिलीच भारत भेट आहे. भारत-सिंगापूर मंत्रीस्तरीय गोलमेज परिषदेची स्थापना हा एक पथदर्शक उपक्रम आहे. या उपक्रमामागची संकल्पना पंतप्रधान नरेंद्र मोदी यांनी मांडली होती आणि भारत-सिंगापूर द्विपक्षीय संबंधांचे वैशिष्ठ्यपूर्ण स्वरूप ती प्रतिबिंबित करते. प्रतिनिधीमंडळाने विस्तृत चर्चेची विशेषत: डिजिटल कनेक्टिव्हिटी, फिनटेक, हरित अर्थव्यवस्था, कौशल्य विकास आणि अन्न सुरक्षा या उदयोन्मुख क्षेत्रांमध्ये झालेल्या विस्तृत चर्चेची माहिती पंतप्रधानांना दिली. पंतप्रधानांनी त्यांचे कौतुक केले आणि आयएसएमआरसारख्या उपक्रमांमुळे दोन्ही देशांमधील द्विपक्षीय संबंध अधिक दृढ होण्यास मदत होईल,अशी आशा व्यक्त केली. पंतप्रधानांनी सिंगापूरचे पंतप्रधान ली आणि सिंगापूरच्या जनतेसाठी सदिच्छा व्यक्त केल्या.
तेलगू कवी, गीतकार आणि लेखक सी. नारायण रेड्डी  यांच्या निधनाबद्दल पंतप्रधानांनी व्यक्त केल्या शोकभावना

तेलगू कवी, गीतकार आणि लेखक सी. नारायण रेड्डी यांच्‍या निधनाबद्दल पंतप्रधान नरेंद्र मोदी यांनी शोकभावना व्यक्त केल्या आहेत. “सी.नारायण रेड्डी यांच्या निधनामुळे साहित्य जगताचे अपरिमित नुकसान झाले आहे. त्यांच्या साहित्‍याने अनेक पिढयांच्या मनावर अमिट ठसा निर्माण केला. सी. नारायण रेड्डी यांच्या कुटुंबियांना आणि सहृदयांना झालेल्या दु:खात मीही सहभागी आहे”, अशा भावना पंतप्रधान मोदी यांनी शोकसंदेशात व्यक्त केल्या आहेत.
पंतप्रधानांनी अखिल भारतीय प्राचार्य परिषदेला संबोधित केले

विद्या भारती अखिल भारती शिक्षा संस्थानने आज नवी दिल्लीत आयोजित केलेल्या अखिल भारतीय प्राचार्य परिषदेला पंतप्रधान नरेंद्र मोदी यांनी आज संबोधित केले. यावेळी पंतप्रधानांनी समुदायाला विद्या भारतीची प्रतिमा मूल्यांधारित शिक्षण म्हणून अधिक ठळकपणे निर्माण व्हावी या दिशेने काम करण्याचे आवाहन केले. विद्यार्थ्यांच्या जीवनातील प्रत्येक बाबीमध्ये सर्वोत्कृष्टता निर्माण करण्याच्या दिशेने प्रयत्न करण्याची विनंती त्यांनी प्राचार्यांना केली. उदाहरण म्हणून त्यांनी खेळाडू निर्माण करायला सांगितले जे 2020 च्या ऑलिंपिकमध्ये सुवर्णपदकं जिंकून देतील. पंतप्रधान म्हणाले कि, विद्याभारती शाळांचे विद्यार्थी स्वच्छता (स्वच्छ भारत) आणि ऊर्जा बचत (बिजली बचाओ) यांसारख्या क्षेत्रात समाजामध्ये सकारात्मक बदल घडवून आणण्यासाठी काम करु शकतात. एलईडी दिव्यांच्या वापरामुळे विजेची बचत करायला मदत होते. हे स्पष्ट करताना त्यांनी विद्याभारती शाळांना या दिव्यांचा अधिकाधिक वापर करायला सांगितले. शिक्षणाच्या सर्व बाबींमध्ये तंत्रज्ञान आत्मसात करुन त्याचा संपूर्ण लाभ उठवण्याच्या गरजेवर पंतप्रधानांनी भर दिला. उदाहरण म्हणून त्यांनी विविध शाळांच्या प्रेरणादायी गाथा तंत्रज्ञानाचा वापर करुन विद्याभारती शाळांमध्ये दाखवायला सांगितले. पंतप्रधानांनी जमलेल्या प्राचार्यांना सकारात्मकता आणि सकारात्मक ऊर्जेचे दीपदर्शक बनण्याचे आवाहन केले. यावेळी केंद्रीय मनुष्यबळ विकास मंत्री स्मृती इराणी उपस्थित होत्या.